nb de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da da da da da da da da da da en da nb da da da da nn en da nb da da da da da da da da da da da en da da da da da da da da da da da da da da de da de nb da da en da nb en da da da da da en de da da nb da da nb da nl da da da da da da da en en da de nb da da en nb sv da da da da da da da en en en de de da da en da sv da da da da da da en da da da da da da sv sv de nb da da da da nb da da da da da da da da da da sv en en en de nb da da da en sv da da da da da da da da da da da da da nb en da de en da da en da nn da da da da da nb nn da da da da nb da nn da da da da da nb nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
FIRST MAN: Et både intimt og intenst rumdrama
Biografanmeldelse: Det er en både intim og intens rumfærd jeg har været på med Damien Chazelles månelandingsdrama ’First Man’. Det er således fortællingen om, hvordan astronauten Neil Armstrong endte med at blive den første mand til at gå på Månen den 20. juli i 1969. Her fortalt i et på en gang nært og sine steder helt klaustrofobisk drama rumrejsens store vidder taget i betragtning. Det handler nemlig også om andet og mere end det at nå først til Månen.
For det er ikke med store episke armbevægelser, at filmen folder sin fortælling ud. Derimod er det med kameraet helt tæt på Armstrong – både når han indfinder sig i diverse flyvende fartøjer, og når han kæmper med livet nede på Jorden. For Armstrong er en forknyt mand af få ord og med et traume, der tynger både ham og familien. Han og hans hustru Janet mister nemlig på tragisk vis deres lille datter. Således spiller også sorg og familieliv ind på måneeventyret.
På den måde er dramaet i Armstrongs lille familie med til at grunde det ellers svimlende rumeventyr i øjenhøjde, selv når jeg hives med op i det uendelige og lydløse himmelrum. For ja, her leveres op til flere både nervepirrende og medrivende rumflyvninger på vejen hen imod Apollo 11-missionen, der bragte den første mand op på Månen. Disse scener holder mig på tæerne filmen igennem med sin vibrerende tilstedeværelse.
De forskellige flyveture ramte mig nemlig fysisk med blandt andet sine intime nærbilleder, rystende kameraarbejde og klaustrofobiske indre i fartøjerne samt ikke mindst et gispende og dynamisk lydarbejde. Jeg mærker her spændingen, nerven og farligheden. Jeg er helt tæt på visuelt og på lydsiden, mens der ligeledes også åbnes op for åndeløse panoramabilleder set fra oven.
’First Man’ er på den måde også en både smuk, gribende og ikke mindst imponerende film rent visuelt, når jeg her bringes om bord med Armstrong og øvrige astronauter på disse historiske flyvninger, mens rumkapløbet med Rusland spiller en perifer rolle i fortællingen sammen med historiens politiske slagside. Dette er først og fremmest den nære fortælling om Armstrong – naturligvis hans rumfærd, men altså også hans indre dæmoner, ensomheden og sorgen.
Ryan Gosling forløser med naturlighed og nærvær rollen som den mutte Armstrong. En karakter jeg måske ikke just bliver vildt klog på, men som ikke desto mindre er et dragende bekendtskab filmen igennem. Claire Foy bakker ham dynamisk op som hans hustru, der meget af tiden står alene med den lille familie. Kort fortalt, så imponerer ’First Man’ med sine svimlende rumture og griber mig med sit jordnære drama.
– ’First Man’ får 5 ud af 6 stjerner:
– ’First Man’ får biografpremiere den 25. oktober.
Imponerende science fiction-opfølger med Blade Runner 2049
Science fiction på Blu-ray: Det er ikke alene en vildt imponerende visuel side, der forløses medrivende og drømmende flot i science fiction-filmen ‘Blade Runner 2049’, men også en spændende og hvirvlende historie om blandt andet noget så universelt som spørgsmålet om, hvad det vil sige at være menneske, der her leveres.
Filmen er, som du nok har luret, en opfølger til Ridley Scotts skelsættende science fiction-milepæl ‘Blade Runner’ fra 1982. Og ja, utroligt nok, så er ‘Blade Runner 2049’ en værdig opfølger i al sin visuelle vælde, der sirligt gror engagerende sammen med fortællingen om en ny Blade Runner – spillet af Ryan Gosling – der kommer på sporet af en farlig hemmelighed, som hænger sammen med den mytiske Rick Deckard, som har været forsvundet i 30 år.
Ja, Harrison Ford, der som bekendt indtog den legendariske rolle som Rick Deckard tilbage i 1982, vender her tilbage – dog i en mindre rolle. Men således bindes enderne mellem de to monumentale film fornemt sammen, hvor Ryan Goslings karakterer i denne ombæring leder an i en dystopisk fremtid, jeg i den grad blev indhyllet i fra start til slut.
Blu-ray-udgivelsen byder desuden på lidt fint ekstramateriale. Han får man et kig på skabelsen af filmens imponerende verden videre til tre flotte kortfilm, som blev udgivet op til filmens biografpremiere, og som er med til at binde tidslinjen sammen mellem ‘Blade Runner’ fra 1982 og så ‘Blade Runner 2049’, hvis fortællinger foregår med 30 års mellemrum.
– ‘Blade Runner 2049’ udkommer på dvd, Blu-ray og 4K Ultra HD den 19. februar.
Gosling og Stone charmerer mig hele vejen med ‘La La Land’
Blu-ray-anmeldelse: Jeg er ikke som sådan musicalfan, men jeg faldt nu alligevel pladask for Damien Chazelles La La Land. Det er der også god grund til, for den er ganske enkelt drønhamrende charmerende, dejlig nostalgisk og bare pokkers sød. Og så er den ikke uden en fin bittersød kant.
En kant, der klæder dens farvestrålende indpakning og dejligt lette væsen, hvor der åbnes med et stort og yderst velkoreograferet musicalnummer, der folder sig medrivende ud på motorvejen ind mod drømmenes by, Los Angeles.
Her sidder de mange aspirerende skuespillere og musikere stift i kø, inden bilkøen forvandles til farvestrålende sang og dans med lange og elegant glidende kamerabevægelser ind og ud mellem bilerne samt de mange sangere og dansere, der træder ud af køens dødvande og ind i et sprudlende musicalunivers.
I køen finder man også skuespillerinde in spe Mia samt jazzpianisten Sebastian, henholdsvis Emma Stone og Ryan Gosling. Det er dog ikke kærlighed og sød musik imellem dem – sådan liiige med sammen. Men da deres veje tilfældigvis krydses igen – og igen – spirer romancen. Og jeg spirer med. Den kække og selvsikre Sebastian mod den drømmende Mia med de fængslende dådyrøjne.
Sødt og naivt samt dansende og syngende, naturligvis. Uden at det bliver klægt, men med sin uskyld i behold samt den naive romance med fine og små komiske modhager. Her er dog andet på spil end kærligheden og romancen.
La La Land er også historien om at jagte drømmen – om at turde tro på sig selv. Og hvor svært det kan være i en by, hvor alle synes at jage det samme. Hvor nedturene står i kø, mens succesen synes uendeligt langt borte. Mia med sin skuespillerindedrøm, og Sebastian med drømmen om at åbne sin egen jazzklub.
De to er hele vejen velspillende selskab i mere end en forstand. For de både danser, spiller og synger sig charmerende gennem både op- og nedture. Det uden, at musicalen tager overhånd og bliver en kulørt parodi. Oprigtigheden sitrer engagerende i hver kameraindstilling og hver sang, hvor jeg suges ind i det syngende univers.
La La Land er – sådan helt skåret ind til benet – en forrygende fin og farverig hyldest til Hollywood, Los Angeles og musicalen i sig selv. Til den sødmefulde naivitet, til nostalgien og drømmenes insisterende styrke. Nå ja, og så er der lige filmens sidste intenst gribende del, som løfter La La Land ind i en liga for sig og sikrer sig den sidste følelsesladede femte stjerne.
Det er desuden en fornøjelse at gense filmen på denne fine Blu-ray-udgivelse, der byder på et farvemættet og veldefineret billede, mens også den dynamiske lydside sender både de fængende musiknumre samt replikker klart og velbalanceret igennem. Sådan! Desværre indeholder udgivelsen intet ekstramateriale, men nu er filmen i sig selv også en stor fornøjelse.
– La La Land får 5 ud af 6 stjerner:
– La La Land udkommer på dvd og Blu-ray den 6. juli 2017.
https://filmskribenten.dk/wp-content/uploads/2017/07/La-La-Land-Blu-ray-thumb-02.jpg 482 700 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-07-11 15:11:532017-07-11 15:12:23Gosling og Stone charmerer mig hele vejen med ‘La La Land’
LA LA LAND: Gosling og Stone charmerer mig hele vejen
23. februar 2017/i Anmeldelser, Biograf /af Bjarke Friis Kristensen
Biografanmeldelse: Jeg er ikke som sådan musicalfan, men jeg faldt nu alligevel pladask for Damien Chazelles La La Land. Det er der også god grund til, for den er ganske enkelt drønhamrende charmerende, dejlig nostalgisk og bare pokkers sød. Og så er den ikke uden en fin bittersød kant.
En kant, der klæder dens farvestrålende indpakning og dejligt lette væsen, hvor der åbnes med et stort og yderst velkoreograferet musicalnummer, der folder sig medrivende ud på motorvejen ind mod drømmenes by, Los Angeles.
Her sidder de mange aspirerende skuespillere og musikere stift i kø, inden bilkøen forvandles til farvestrålende sang og dans med lange og elegant glidende kamerabevægelser ind og ud mellem bilerne samt de mange sangere og dansere, der træder ud af køens dødvande og ind i et sprudlende musicalunivers.
I køen finder man også skuespillerinde in spe Mia samt jazzpianisten Sebastian, henholdsvis Emma Stone og Ryan Gosling. Det er dog ikke kærlighed og sød musik imellem dem – sådan liiige med sammen. Men da deres veje tilfældigvis krydses igen – og igen – spirer romancen. Og jeg spirer med. Den kække og selvsikre Sebastian mod den drømmende Mia med de fængslende dådyrsøjne.
Sødt og naivt samt dansende og syngende, naturligvis. Uden at det bliver klægt, men med sin uskyld i behold samt den naive romance med fine og små komiske modhager. Her er dog andet på spil end kærligheden og romancen.
La La Land er også historien om at jagte drømmen – om at turde tro på sig selv. Og hvor svært det kan være i en by, hvor alle synes at jagte det samme. Hvor nedturene står i kø, mens succesen synes uendeligt langt borte. Mia med sin skuespillerindedrøm, og Sebastian med drømmen om at åbne sin egen jazzklub.
De to er hele vejen velspillende selskab i mere end en forstand. For de både danser, spiller og synger sig charmerende gennem både op- og nedture. Det uden, at musicalen tager overhånd og bliver en kulørt parodi. Oprigtigheden sitrer engagerende i hver kameraindstilling og hver sang, hvor jeg suges ind i det syngende univers, som ikke kan andet end at smitte mig med sit gode humør.
La La Land er – sådan helt skåret ind til benet – en forrygende fin og farverig hyldest til Hollywood, Los Angeles og musicalen i sig selv. Til den sødmefulde naivitet, til nostalgien og drømmenes insisterende styrke. Nå ja, og så er der lige filmens sidste intenst gribende del, som løfter La La Land ind i en liga for sig og sikrer sig den sidste følelsesladede femte stjerne.
– La La Land får 5 ud af 6 stjerner:
– La La Land har biografpremiere den 23. februar 2017.
La La Land | Biografanmeldelse
Titel: La La Land , 2016
Release: den 23. februar 2017
Medvirkende: Emma Stone, Ryan Gosling m.fl.
Spilletid: 2 timer 8 min.
https://filmskribenten.dk/wp-content/uploads/2017/02/la-la-land-biograf-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2017-02-23 08:22:282017-02-23 08:22:28LA LA LAND: Gosling og Stone charmerer mig hele vejen
TE NICE GUYS: Gosling og Crowe som umage detektivpar
2. november 2016/i Blu-ray-anbefaling, Blu-ray/DVD /af Bjarke Friis Kristensen
Blu-ray-anbefaling: Tag med en tur tilbage til de farverige 1970’ernes Los Angeles med action-komedien Te Nice Guys. For ja, det er præcis her, man finder Ryan Gosling og Russel Crowe som de ikke videre succesfulde privatdetektiver.
Ryan Gosling er den knapt så skarpe Holland March, mens Russel Crowe deler øretæver ud med knojern som den brovtne Jackson Healy. Skæbnen fører på drilsk vis det umage par sammen om en sag om en forsvunden kvinde – og så går den vilde jagt ellers gennem Los Angeles vilde natteliv med farverige fester, drinks og strippere samt en opblomstrende pornoindustri som kulisse.
Nej, historien er måske ikke just original – man kender formlen for action-komedier. Et umage par på en sag, der hurtigt vokser dem over hovedet, mens der skydes og grines om kap. Men med Te Nice Guys fungerer opskriften. Blandt andet takket være veloplagte Ryan Gosling og Russel Crowe, der har et skarpt skåret og vittigt manuskript at læne sig op ad.
Og så må jeg heller ikke glemme Angourie Rice i rollen som Ryan Goslings skarpe og unge datter, der gør det umage par selskab som uventet tredjehjul. De tre spiller godt sammen, mens løjerne ruller sig veloplagt gennem skudvekslinger, detektivforviklinger og veldoseret slapstick-humor. Den er hermed anbefalet som en letbenet, men bestemt veleksekveret action-komedie.
– Te Nice Guys er ude nu på både dvd og Blu-ray og får 4 ud af 6 stjerner:
[tabgroup][tab title=”Te Nice Guys | Blu-ray”]
Titel: Te Nice Guys, 2016
Release: den 10. oktober 2016
Medvirkende:  Russell Crowe, Ryan Gosling, Angourie Rice m.fl.
Spilletid: 1 time 55 min.
https://filmskribenten.dk/wp-content/uploads/2016/11/nice-guys-01.jpg 351 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-11-02 08:10:202016-11-02 10:10:47TE NICE GUYS: Gosling og Crowe som umage detektivpar
TE BIG SHORT: Stjernebesat finanskrise leverer skarp og bidsk økonomikomedie
14. juni 2016/i Blu-ray-anbefaling, Blu-ray/DVD /af Bjarke Friis Kristensen
Blu-ray-anbefaling: Christian Bale, Steve Carell, Ryan Gosling og Brad Pitt. Ja, det er et virkelig solidt cast, som er blevet samlet til Te Big Short. Et komediedrama, der tager satirisk og kritisk hånd om finanskrisen, der ramte USA i midten af 00’erne efter en periode med økonomisk optimisme hos bankerne. Men krisen rammer og folk bliver sat fra hus og hjem.
For der er fusk og fiduser involveret i opsvinget, der gør de rige rigere, mens helt almindelige mennesker går på røven efter at have stolet på deres bankfolk og pengekloge mennesker. For griske finansfolk udnytter nemlig helt almindelige mennesker til at gå med på nogle ikke helt stuerene lånepakker.
Krisen kommer dog ikke bag på alle. For en lille gruppe outsidere ser nemlig igennem røgen og forudser, at boligboblen må briste på et tidspunkt. De går derfor imod markedet og alle de øvrige pengeglade kollegaer. I dette intrigante og komplekse spil om penge kommer bagsiden, grådigheden og skævvridningen af den finansielle virkelighed frem i lyset.
Filmen er baseret på en bog af samme navn fra 2010 og instrueret af Adam McKay, der også har været med til at skrive filmen. Han har tidligere lavet forrygende komedier så som de to Anchorman-film, Te Other Guys og Step Brothers. Og selvom Te Big Short langt fra er i samme komisk fjollede boldgade, så er humoren intakt – om end den her er noget mere kynisk og satirisk.
Christian Bale er i front som talknuseren og excentrikeren Michael Burry, der gennemskuer markedets mange tal og spår, at boblen brister, mens Steve Carell er den temperamentsfulde Mark Baum, som arbejder på Wall Street. Ryan Gosling er den smarte og flabede Jared Vennett, mens Brad Pitt er te grand old man, som egentlig havde trukket sig tilbage fra det økonomiske rotteræs.
Te Big Short er ganske enkelt en smart skrevet og veleksekveret film, der får trukket finansmarkedets mest grimme sider frem på en underholdende måde, mens dramaet fint gør de mange matematiske krumspring menneskelige. Blu-ray-udgivelsen indeholder desuden en omgang ekstramateriale, der blandt andet ser nærmere på karaktererne, instruktøren og historien bag filmen.
– Te Big Short er udkommet på dvd og Blu-ray den 2. juni.
[tabgroup][tab title=” Te Big Short | Blu-ray-anbefaling”]
Originaltitel: Te Big Short, USA, 2015
Release: den 2. juni 2016
Medvirkende: Christian Bale, Steve Carell, Ryan Gosling and Brad Pitt m.fl.
Spilletid: 2 timer 10 min.
Distributør: Paramount Pictures Home Entertainment[/tab][/tabgroup]
https://filmskribenten.dk/wp-content/uploads/2016/06/the-big-short-anmeldelse-Blu-ray-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-06-14 09:27:272016-06-14 09:27:27TE BIG SHORT: Stjernebesat finanskrise leverer skarp og bidsk økonomikomedie
LOST RIVER: Ryan Goslings enigmatiske spillefilmsdebut
18. maj 2016/i Blu-ray-anbefaling, Blu-ray/DVD /af Bjarke Friis Kristensen
Blu-ray-anbefaling: Du kender nok primært Ryan Gosling for sine roller foran kameraet. Listen tæller i hvert fald mange forskelligartede roller. Jeg nævner i flæng Te Believer, Te Notebook, Half Nelson, Lars and te Real Girl, Blue Valentine, Te Big Short og Te Nice Guys samt naturligvis Nicolas Winding Refns Drive og Only God Forgives, der er to af mine favoritter.
Men Ryan Gosling er ikke kun alsidig, når det kommer til rollevalg foran kameraet. For med Lost River indtager han for første gang rollen som filminstruktør. Udover naturligvis at være en Hollysood-helt, så er det måske også fordi, han selv er skuespiller, at det er lykkedes ham at samle et så fornemt cast til spillefilmsdebuten.
Det er i hvert fald – som Ryan Goslings egne roller – en alsidig rollebesætning, filmen byder på. Her finder man Christina Hendricks, Saoirse Ronan og en næsten ukendelig Matt Smith – som de fleste nok vil kende for sin rolle som Doctor Who – videre til Eva Mendes, stjerneskuddet Iain De Caestecker og ikke mindst horrorlegenden Barbara Steele.
Lost River foregår i en forfalden og nærmest mennesketom by. Her bor den enlige mor Billy (Christina Hendricks) med sine to sønner. Det hele er dog lidt noget hø for hende og sønnerne, da hun er arbejdsløs og ikke har råd til at beholde huset. Denne svære situation sender hende ind i en mystisk og rå underverden for at tjene penge.
Hendes ene søn, der spilles af Iain De Caestecker, opdager desuden en ellers hemmelig undersøisk by, hvor også han forsøger at løse familiens ellers noget håbløse situation. Selvom det måske lyder som et mere eller mindre gængs familiedrama, er Lost River meget mere. Det er en enigmatisk og dvælende tur ind i mørket og menneskets dystre hemmeligheder.
Jeg håber i hvert fald ikke, at dette er sidste gang, at Ryan Gosling forsøger sig som instruktør. For godt nok er dette måske ikke just et debutmesterværk, men Lost River vidner i hvert fald om en fantasifuld og nysgerrig filmskaber under udvikling. Så Ryan Gosling, drop lige et par af dine skuespilsroller og brug noget mere af din tid på rollen som instruktør.
Lost River er udkommet på dvd og Blu-ray den 7. april.
[tabgroup][tab title=”Lost River | Blu-ray-anbefaling”]
Originaltitel: Lost River, USA, 2014
Release: den 7. april 2016
Medvirkende: Christina Hendricks, Iain Caestecker, Saoirse Ronan, Matt Smith, Ben Mendelsohn, Eva Mendes m.fl.
Spilletid: 1 time 35 min.
https://filmskribenten.dk/wp-content/uploads/2016/06/Lost-River-anmeldelse-Blu-ray-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-05-18 04:47:182016-06-21 05:30:46LOST RIVER: Ryan Goslings enigmatiske spillefilmsdebut
ONLY GOD FORGIVES: Fængslende drøm af vold, hævn og skønhed
8. oktober 2013/i Anmeldelser, Blu-ray/DVD /af Bjarke Friis Kristensen
Det er som at træde ind i en drøm med Nicolas Winding Refn ordknappe hævnfilm, Only God Forgives. Her foldes den knugende fortælling ud i et fængslende Bangkok, hvor nedslag af brutal vold får adrenalinen i omdrejninger. En intens film, der ikke lefler for sit publikum, men går egne snoede veje i sit blodrøde univers af vold, moderbindinger og hævn.
Ryan Gosling indtager rollen som den mutte Julian, der lever et lyssky liv i Bangkoks kriminelle underverden. Hans liv tager dog en uventet drejning, da hans bror myrdes. Snart tropper hans dominerende mor nemlig op – en herligt bitchy Kristin Scott Thomas. Hun beordrer Julian til at hævne sin bror, som herved kommer til at krydse veje med en egenrådig betjent, der udøver sin egen form for blodig retfærdighed.
Her er tale om et simpelt setup, men i hænderne på Refn løftes plottet ind i en anden virkelighed, hvor en drømmelignede logik langsomt tager over og herved skaber en bro ind i publikums underbevidsthed. Her tages gerne omveje for at forløse foruroligende forudanelser eller svøbe karaktererne i et lag af mystik, så de bliver til mere og andet end mennesker af kød og blod.
Særligt emmer den sværdsvingende betjent af en overjordiskhed som han slentrer uforfærdet rundt i natten, for i næste nu at forsvinde ud i det bare ingenting for næsen af Julian. Han spilles af Vithaya Pansringarm, der har et ansigt, det er svært at tage øjnene fra. Karismatisk og tvetydig. Imens går Gosling rundt som en stoisk søvngænger, der skubbes hypnotisk fra scene til scene – og jeg fulgte opslugt med.
En aldeles forførende rejse i billede og lyd, hvilket man blandt andet kan takke filmens fotograf Larry Smith for. Han smyger både de brutale voldsfantasier og natlige ture rundt i Bangkoks gader i smukke billeder, der ikke kan andet end at forføre. Man kommer heller ikke uden om Cliff Martinez’ både intense og foruroligende score, der elegant omfavner Refns vision.
Refn har med andre ord skabt en kompromisløs og dyster skønhed, der krydret med Thai-boksning, karaoke og et forskruet mor-og-søn-forhold får vold, poesi og skæbner på kollisionskurs til at smelte fængslende sammen. En film, der ikke giver ved dørene og nærmest hermetisk lukker sig om sig selv. Men indfanges man som jeg af det besnærende univers, slipper man ikke ud igen. Jeg er stadig i Bangkok.
Only God Forgives 5/6:
Ekstramateriale, billede og lyd:
Filmens smukke og forførende billedside gør sig virkelig godt på Blu-ray med et veldefineret og detaljerigt billede, hvor de mættede farver står nuancerede og med solid kontrast. Lydsporet spiller ligeledes dynamisk og velbalanceret, hvor også Cliff Martinez’ score kommer til sin ret. Desuden medfølger et fint ekstramateriale.
Her får man 12 korte indblik i filmens tilblivelse, hvor man blandt andet kommer med på settet, hvor Nicolas Winding Refn instruerer diverse scener. Et cool og tæt kig ind bag kulisserne (i alt ca. 25 min.). Herudover er der to korte, men gode interviews, hvor Nicolas taler om diverse aspekter ved filmen (i alt 12 min.). Slutteligt får man også et både informativt og engagerende kommentarspor med Nicolas og en moderator, der holder et fint flow i samtalen. Det er værd at bruge tid på.
Ekstramateriale 4/6  | Billede 5/6 | Lyd 5/6
– ’Synes godt om’ Filmskribenten på Facebook HER. [tabgroup][tab title=”Only God Forgives | Blu-ray-anmeldelse”]
Originaltitel: Only God Forgives, Frankrig | Thailand | USA | Sverige, 2013
Premiere: d. 3. oktober 2013
Instruktion: Nicolas Winding Refn
Medvirkende: Ryan Gosling, Vithaya Pansringarm, Yayaying Rhatha Phongam, Kristin Scott Thomas m.fl.
https://filmskribenten.dk/wp-content/uploads/2013/05/only-god-forgives-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-10-08 12:14:382013-10-08 12:14:38ONLY GOD FORGIVES: Fængslende drøm af vold, hævn og skønhed
TE PLACE BEYOND TE PINES: Menneskeskæbner på kollisionskurs
9. september 2013/i Anmeldelser, Blu-ray/DVD /af Bjarke Friis Kristensen
At vores handlinger har konsekvenser og er med til at forme ikke kun os selv, men også dem omkring os, får intens tyngde med Derek Cianfrance poetisk brutale drama Te Place Beyond te Pines. Her kommer vi ind på livet af en håndfuld personer, hvis indbyrdes relationer får skæbnesvanger betydning for hinanden. På en gang nærværende, tragisk og medrivende.
Jeg vil ikke her gå i detaljer med plottet, da netop filmens struktur er en vigtig del af oplevelsen samt den måde hvorpå vi møder og kommer til at forstå de medvirkende – jeg vil dog kort ridse hovedpersonerne op. Vi følger den rodløse motorcykel-stuntman Luke – en som altid cool og forsagt Ryan Gosling.
Tænk hans karakter fra Drive, bare med en motorcykel, afbleget hår, flere replikker og flere tatoveringer. Lukes engangsflirt Romina – en smuk Eva Mendes – har fået deres uplanlagte barn. Hun er imidlertid sammen med en ny mand, men Luke gør hvad han kan for at få et forhold til hende og barnet. Jeg behøver vel næppe sige, at det er et kompliceret.
Vi møder også den regelrette betjent Avery Cross, der kommer i uføre – han spilles med et godt hjerte af Bradley Cooper. Tre umage skæbner, hvis liv tager nogle fængslende krumspring, hvor deres handlinger og konsekvenser heraf sættes i indtagende relief. Desuden har Mike Patton skabt et stemningsmættet score, der fornemt understøtter dramaet.
Cianfrance er manden bag den smertelige Blue Valentine og viser igen, at han har god fornemmelse for at skabe et vedkommende og grundlæggende interessant drama samt ikke mindst et følsomt nærvær mellem de medvirkende. Men netop filmens mere eller mindre periodiske struktur er også med til, at de forskellige historier synes en smule løsrevet fra hinanden, hvorved den dramatiske sammenhæng mister lidt pondus.
Men alle medvirkende leverer indtagende præstationer med både menneskelige fejl og mangler samt fine nuancer på banen. Her er vitterligt noget på spil og det mærker man. Dramaet er med andre ord dybfølt, komplekst og engagerende leveret – og selvom afviklingen bliver en kende bumlet, så står de moralske og menneskelige dilemmaer hele vejen vedkommende tegnet op.
Ekstramateriale, billede og lyd:
Filmen gør sig godt på Blu-ray. Billedet gengives veldefineret, med indtagende detaljegrad og flot farvepalet. Lydsporet fungerer ligeledes uden problemer med klar dialog og velbalancerede niveauer. Ekstramaterialet er ikke det store sus, men man får et solidt og interessant kommentarspor med instruktør og medforfatter Derek Cianfrance samt ikke vildt interessante slettede/forlængede scener (11 min.) samt et promo-agtigt indslag om filmen (5 min.).
Ekstramateriale 3/6  | Billede 5/6 | Lyd 5/6
– Bliv ven med Filmskribenten på Facebook HER. [tabgroup][tab title=”Te Place Beyond te Pines | Blu-ray-anmeldelse”]
Originaltitel: Te Place Beyond te Pines, USA, 2012
Release: d. 22. august 2013
Medvirkende: Ryan Gosling, Bradley Cooper, Eva Mendes m.fl.
https://filmskribenten.dk/wp-content/uploads/2013/03/Pines-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-09-09 10:06:092013-09-09 10:06:09TE PLACE BEYOND TE PINES: Menneskeskæbner på kollisionskurs
GANGSTER SQUAD: Tommy guns er tomme guns i gangster-pastiche
11. juni 2013/i Anmeldelser, Blu-ray/DVD /af Bjarke Friis Kristensen
Muligheden for at skabe filmisk gangsterguld er mere end til stede i Gangster Squad – se bare rollelisten (ja, den kommer vi til senere). Men desværre får instruktør Ruben Fleischer ikke mange mindeværdige scener ud af sine anstrengelser i et gangsterbefængt Los Angeles anno 1949. Han kan ellers sirligt sætte kryds ud for alle genrens konventioner og klichéer.
Ja, det føles som om, man har set det hele før – bare med større dramatisk tyngde og flere interessante karakterer. Men denne gangster-pastiche kan om ikke andet fungere som inspiration til gangsterkostumet til fastelavn. For hattene, håret og de nålestribede habitter sidder perfekt. Ja, mændene ser skarpe ud og kvinderne er smukke med deres knaldrøde læber og lange kjoler. Emma Stone, that is.
Men uanset hvor appetitlig denne tomme tommy guns-skydende candyfloss ser ud, så smager den altså ikke af meget. Men castet er solidt og blandt andet er Sean Penn cool som über-bossen Mickey Cohen, der leverer sin bedste Godfather-imitation, mens han slentrer rundt i morgenkåbe og banker folk i smadder. En herlig karikeret skurk, der brutalt forsøger at overtage Los Angeles, mens undercover-strømere går i modkamp.
Og ja, det er nu vi kommer til castet, for det er en ret imponerende flok Fleischer har samlet. Ryan Gosling taler med luft på stemmen og forfører Emma Stone – eller også er det omvendt. Uanset hvad, passer de begge ind i klichéen på en romance i en gangsterfilm – strømeren, der forelsker sig i bossens dame. Bum. Man ja, de ser godt ud – begge to.
Josh Brolin leder an i kampen mod gangsterne – en mand, der sætter æren højt og er fanget i krydsilden mellem konen derhjemme og krigen i gaden. Nick Nolte grynter sig herligt igennem en mindre rolle som politikommissær, mens Robert Patrick nærmest stjæler showet som skudsikker old-timer. Den karakter ville jeg gerne se i sin egen film.
Desværre har castet bare ikke meget nærværende drama at gøre godt med. For selvom der forsøges stablet relationer på benene med både romancer og kærlige familier, forbliver de sort/hvide papfigurer. Derimod fungerer action-scenerne virkelig godt – som når skudduellerne skydes i slow-motion, så patronhylstrene flyver elegant gennem luften. Alt ser bare bedre ud sådan – bare spørg Zack Snyder.
Men sådan er det desværre lidt for meget med Gangster Squad – den ser godt ud, men er også for luftig til, at man engageres andet end visuelt i kampen mod den kriminelle underverden. Her er ganske enkelt for få medrivende scener, men Fleischer trækker dog en smule på de herligt blodige kills, vi så i hans Zombieland – og ja, det er en god ting. Men hverken volden eller skududvekslingerne kan holde gryden i kog.
Det ser dog cool ud, når flokken af strømere går væk fra en bil i brand, når Ryan Gosling leger nonchalant med sin Zippo-lighter eller når Sean Penn hidser sig op. Ja, man kommer trods alt et stykke med ren star quality – og det er såmænd også nok til, at Gangster Squad afføder et par helt fornøjelige scener. Dem er der desværre bare ikke nok af.
Ekstramateriale, billede og lyd:
Filmen gør sig virkelig godt på Blu-ray. Det gennemførte gangsterunivers står veldefineret hele vejen med både indtagende farver, solide kontraster og medrivende detaljegrad. Lydsporet spiller fremragende med sine velafstemte niveauer, hvor både bulder, brag og dialog går klart igennem. En fornøjelse. Herudover får man en omgang både informativt og spændende ekstramateriale.
Man får et kommentarspor med Fleischer, der desværre ikke er videre engagerende, men noget tørt kommenterer på filmen og dens tilblivelse – nok kun for de mest dedikerede fans. Man kan se filmen med et picture-in-picture-spor, hvor der blandt andet popper trivia op undervejs samt 15 korte features, der også kan ses separat (i alt 46 min.), hvor alt fra mode til karakterer og historien bag diskuteres. Ganske fint.
Herudover er der syv slettede scener (12 min.), der introduceres kort af Fleischer, et kig på filmens locations før og nu (8 min.), en feature, der noget overfladisk ser på periodens stil og slutteligt en interessant dokumentar om Mickey Cohen (47 min.). Alt i alt er her flere gode ting at komme efter.
Billede: 5/6  | Lyd: 6/6  | Ekstramateriale: 4/6  [tabgroup][tab title=”Gangster Squad | Blu-ray-anmeldelse”]Samlet vurdering 4/6
Originaltitel: Gangster Squad, USA, 2013
Udgivelse: d. 13. maj 2013.
Medvirkende: Sean Penn, Ryan Gosling, Emma Stone, Josh Brolin, Nick Nolte, Robert Patrick, Giovanni Ribisi m.fl.
Distributør: Warner Home Entertainment[/tab][/tabgroup]
https://filmskribenten.dk/wp-content/uploads/2013/01/gangster-squad-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-06-11 07:10:212013-06-11 07:12:43GANGSTER SQUAD: Tommy guns er tomme guns i gangster-pastiche
Side 1 af 3123
FØLG OS PÅ FACEBOOK
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
‘Official Competition’ spidder skarpt kunstens forfængelighed1. september 2022 - 09:38
Der er skrækklichéer og en grum overraskelse i ‘Te Invitation’1. september 2022 - 09:38
Jeg blev forført af fremtidens sjælesøgning i ‘After Yang’25. august 2022 - 06:35
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.173) Artikel  (50) Biograf  (650) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme